**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**Μεταπτυχιακό Colloquium**

του ΠΜΣ Νεοελληνικής Φιλολογίας

του Τμήματος Φιλολογίας

Ακαδ. έτος 2023-24

**Τρίτη 12 Μαρτίου 2024, στις 19:00**

Στον σύνδεσμο zoom:

<https://authgr.zoom.us/j/92310117917?pwd=TVRXMjZZYkZnN0JxdURBOXR6aWVhZz09>

Ομιλήτρια:

**Αμαλία Κολώνια**

Επί συμβάσει Καθηγήτρια Νεοελληνικής Γλώσσας,

Πανεπιστήμιο Γένοβας

***Ο Ιταλικός Φιλελληνισμός***

***και η πρόσληψη των δημοτικών τραγουδιών***

Ο ιταλικός «φιλελληνισμός» είναι κίνημα πολιτικό, κίνημα ανατρεπτικό νεωτερικής εμβέλειας, κίνημα ιδεών, ρεύμα λογοτεχνικό που προσλαμβάνεται από την ιστοριογραφία ως φαινόμενο με ιδιότυπα χαρακτηριστικά και μακράς διαρκείας· διατρέχει όλο τον 19ο αιώνα και φτάνει μέχρι τους βαλκανικούς πολέμους.

Η επέτειος των 200 χρόνων από την Επανάσταση του 1821 έδωσε έναυσμα σε νέες, περισσότερο ιστορικές, βιβλιογραφικές προσεγγίσεις του, αλλά έθεσε, κατά τη γνώμη μου, και επιτακτικά ζητήματα μεθοδολογίας, περιοδολόγησης και προπαντός πληρέστερης τεκμηρίωσης και ανάγνωσης των ντοκουμέντων.

Η διάδοση των ελληνικών δημοτικών τραγουδιών συνδέεται άμεσα με τον φιλελληνισμό της μακράς διάρκειας και αποτελεί συστατικό στοιχείο της «Νέας Ελλάδας» και της προσλαμβανόμενης ταυτότητας της «Νέας Ελλάδας» που με την Επανάσταση δεν είναι πλέον ιστορική και γεωγραφική έννοια αλλά εδραιώνεται ως εθνική και κρατική οντότητα.

❧